joelniklaus/EU_Wikipedias huggingface dataset:
Τζέζι

Το Τζέζι ή Γιέζι (ιταλικά: Jesi ή Iesi) είναι πόλη στα Μάρκε, στην κεντρική Ιταλία. Είναι κτισμένο δίπλα στον ποταμό Εζίνο, περίπου 15 χιλιόμετρα πριν τις εκβολές στην Αδριατική. Έχει πληθυσμό 39.984 άτομα (2020).

Η πόλη ιδρύθηκε από τους Ουμβρίους αλλά τον 4ο αιώνα κατακτήθηκε από τους Σήνωνες Γαλάτες, ένα κελτικό πληθυσμό ο οποίος εγκαταστάθηκε στις Αδριατικές ακτές της Ιταλίας. Οι Σήνωνες ίδρυσαν την Σενιγκάλλια, η οποία έγινε πρωτεύουσά τους, και ενίσχυσαν τον Τζέζι ως τελευταίο προπύργιο εναντίων των Πικήνων. Τους ρωμαϊκούς χρόνους ο ποταμός Εζίνο (λατινικά: Aesis) όριζε αρχικά τα όρια ανάμεσα στην κυρίως Ιταλία και την υπόλοιπη και ύστερα ανάμεσα στην Ουμβρία και το Πικηνόν. Το ίδιο το Τζέζι ήταν αποικία χωρίς ιδιαίτερη σημασία.

Το Τζέζι διατηρεί ακόμα τα γραφικά μεσαιωνικά τείχη του. Το Παλάτσο ντελ Κομούνε είναι ένα ωραίο, απλό, πρώιμο αναγεννησιακό κτίριο (1487-1503) του Φραντσέσκο ντι Τζόρτζο Μαρτίνι. Οι τοίχοι είναι από τούβλο και τα παράθυρα και τα κουφώματα πέτρινα, με πολύ περιορισμένη διακόσμηση. Η αυλή με το λογότυπό της χτίστηκε από τον Αντρέα Σανσοβίνο το 1519. Το κάστρο χτίστηκε από τον Μπάκιο Ποντέλι (1488), αρχιτέκτονα του κάστρου στην Όστια (1483–1486). Ο καθεδρικός του Τζέζι χρονολογείται από τον 13ο-15ο αιώνα. Επίσης στην πόλη βρίσκεται ο γοτθικός ναός Σαν Μάρκο, ο Σαν Νικολό και η Σάντα Μαρία ντέλε Γκράτσιε, του 15ου αιώνα με καμπαναριό του 17ου αιώνα. Άλλα κτίρια περιλαμβάνουν το μπαρόκ Παλάτσο Μπαλεάνι, το ροκοκό Παλάτσο Πιανέτι και το Τεάτρο Περγκολέζι (1790).

Το Τζέζι ήταν η γενέτειρα του αυτοκράτορα Φρειδερίκου Β΄ (1194), και επίσης του συνθέτη, Τζοβάννι Μπαττίστα Περγκολέζι (1710–1736).

Παραπομπές 

Πόλεις της Μάρκε
Μαίρη Βικτώρια Χάμιλτον

Η Λαίδη Μαίρυ Βικτόρια Ντάγκλας-Χάμιλτον (αγγλ. Lady Mary Victoria Douglas-Hamilton, 11 Δεκεμβρίου 1850 - 14 Μαΐου 1922) από τον Οίκο των Χάμιλτον, ήταν ευγενής από τη Σκωτία, πρόγονος τριών πριγκίπων του Μονακό.

Βιογραφία
Ήταν η δεύτερη κόρη του Ουίλλιαμ, Mαρκήσιου του Ντάγκλας, 11ου Δούκα του Χάμιλτον, και της Μαρίας Αμαλίας των Τσέρινγκεν, κόρης του Καρόλου του Μπάντεν. 

Ο πρώτος της γάμος ήταν στο Σατώ ντε Μαρσαί με τον Αλβέρτο, μόνο γιο και διάδοχο του Καρόλου Γ΄ του Μονακό.Ο γάμος κανονίστηκε με την επιθυμία του πριγκιπικού Οίκου του Μονακό, καθώς από καιρό η μητέρα του και η γιαγιά τού Αλβέρτου φιλοδοξούσαν να τον νυμφεύσουν με ένα μέλος του βρετανικού βασιλικού Οίκου. Επειδή η Βασίλισσα Βικτωρία δεν ήθελε να δώσει μία νύφη από την οικογένειά της, προτάθηκε η Λαίδη Μαίρυ Βικτόρια ως κατάλληλη.

Ο γιος τους Λουδοβίκος έγινε πρίγκιπας του Μονακό. Ο γάμος της Μαίρυ Βικτόρια ακυρώθηκε στις 3 Ιανουαρίου 1880 από την εκκλησία και στις 28 Ιουλίου 1880 ακυρώθηκε και πολιτικά με διάταγμα του Καρόλου Γ΄.

Ο δεύτερός της γάμος έγινε με τον Τάσσιλο Φεστέτιτς, Κόμη της Τόλνα. Απέκτησαν τέσσερα τέκνα. Κατά τα 40 έτη του γάμου της με τον Κόμη -και έπειτα Πρίγκιπα Φεστέτιτς- η Λαίδη Μαίρη-Βικτώρια επέβλεψε την επέκταση και αναμόρφωση της κύριας έδρας των Φεστέτιτς: του Ανακτόρου Φεστέτιτς και των κήπων του στο Κέστελυ της δυτικής Ουγγαρίας. Σε πολυάριθμες περιπτώσεις αυτή και ο σύζυγός της ψυχαγώγησαν τον αδελφό της Ουίλλιαμ, 12ο Δούκα του Χάμιλτον, και τον σημαίνοντα φίλο του Αλβέρτο Εδουάρδο, Πρίγκιπα της Ουαλίας. Υπάρχουν ακόμη στο ανάκτορο πίνακες με μέλη της οικογένειάς της, όπως ένα του πατέρα της με πλήρη στολή των Χάιλαντς. Έξω από το ανάκτορο, εκατέρωθεν της εισόδου, υπάρχουν τα οικόσημα αυτής και του συζύγου της. 

Επιπλέον η Βιβλιοθήκη Ελικώνας του ανακτόρου περιέχει πολλά έργα, που ήρθαν στο Κέστχελυ στη Λαίδη Μαίρυ Βικτόρια από τις συλλογές του πατέρα της και του αδελφού της, από το Ανάκτορο Χάμιλτον. Η γη του ανακτόρου, στις όχθες της λίμνης Μπάλατον, περιέχει ένα μαυσωλείο για τους Φεστέτιτς, όπου τελικά αποτέθηκαν η Λαίδη και ο Τάσσιλο.

Οικογένεια
Παντρεύτηκε πρώτα το 1869 τον Αλβέρτο Α΄ του Μονακό και είχε τέκνο:
 Λουδοβίκος Β΄ 1870-1949, Πρίγκιπας του Μονακό, τελευταίος του Οίκου του.
 (νόθη) Καρλόττα 1898-1977, Δούκισσα του Βαλεντινουά, παντρεύτηκε τον Πιέρ ντε Πολινιάκ.

Διαζέυχθηκαν το 1880 και η Μαίρυ Βικτόρια έκανε δεύτερο γάμο το 1880 με τον Ούγγρο Τάσσιλο Φεστέτιτς, Κόμη της Τόλνα. Είχαν τέσσερα τέκνα με τον τίτλο Κόμης/Κόμισσα Φεστέτιτς ντε Τόλνα:
 Μαρία Ματίλντ 1881-1953.
 Γκυόργκυ Τάσσιλο.
 Αλεξάντρα Όλγκα1884-1963.
 Καρόλα Φριντερίκα.

Πηγές
 ThePeerage.com
 Anne Edwards, The Grimaldis of Monaco, 1992

Αναφορά σε πηγές
Μπρίντζα ποντχαλάνσκα

Το μπρίντζα ποντχαλάνσκα (πολωνικά: bryndza podhalańska) είναι μαλακό τυρί από πρόβειο γάλα. Είναι παραδοσιακό προϊόν διατροφής που κατασκευάζεται στην περιοχή Ποντχάλε της Πολωνίας. Έχει έντονη, αλμυρή γεύση, λευκό χρώμα και συνήθως έχεις υφή πάστας. 

Το μπρίντζα ποντχαλάνσκα είναι ποικιλία του τυριού μπρίντζα και είναι το πρώτο πολωνικό προϊόν διατροφής που έχει καταχωρηθεί ως περιφερειακό από την Ευρωπαϊκή Επιτροπή. Στην Ευρωπαϊκή Ένωση, μπορεί να παραχθεί μόνο σε συγκεκριμένη περιοχή της Πολωνίας.

Παραπομπές

Εξωτερικοί σύνδεσμοι 
 Πληροφορίες του Υπουργείου Γεωργίας και Αγροτικής Ανάπτυξης σχετικά με το bryndza podhalańska 

Τυριά πρόβειου γάλακτος
Πολωνικά τυριά
Πολωνικά προϊόντα με προστατευόμενη ονομασία προέλευσης
Τυριά με ονομασία προέλευσης που προστατεύονται στην Ευρωπαϊκή Ένωση
Πολωνικά παραδοσιακά προϊόντα
Άγναντα Ηλείας

Για οικισμούς με ίδιο όνομα στην Ελλάδα, δείτε: Άγναντα

Τα Άγναντα είναι ορεινός οικισμός της Ηλείας και βρίσκεται κτισμένος σε υψόμετρο περίπου 490 μέτρων, εγγύς των δυτικών παρυφών του πεδινού δρυοδάσους της Κάπελης. Βρίσκεται σε απόσταση περίπου 38 χιλιομέτρων ανατολικά-βορειοανατολικά της πόλης της Αμαλιάδας (μέσω Δαφνιώτισσας), περίπου 39 χιλιόμετρα βορειοανατολικά του Πύργου (μέσω Οινόης) και περίπου 67,5 χιλιόμετρα νότια-νοτιοδυτικά της Πάτρας (μέσω Κάπελης). Ο πληθυσμός του, σύμφωνα με την απογραφή του 2011, είναι 210 μόνιμοι κάτοικοι. Οι κάτοικοί του ασχολούνται με τη γεωργία και την κτηνοτροφία.

Διοικητική εξέλιξη
Αναγνωρίστηκε ως οικισμός την 20η Απριλίου 1835 με την ονομασία Σινούζι και υπήχθη στον τότε δήμο Σελληεντίας Αχαιοήλιδος ενώ με το ΦΕΚ 5Α της 8ης Μαρτίου 1841, και την κατάργηση του δήμου Σελληεντίας, υπήχθη στον τότε δήμο Πηνειίων. Με το ΦΕΚ 256Α της 28ης Αυγούστου 1912, και την κατάργηση των δήμων, υπήχθη στην τότε Κοινότητα Σινουζίου (μετέπειτα Αγνάντων) μέχρι και την κατάργηση των κοινοτήτων και την επαναθέσπιση των δήμων σύμφωνα με το «Σχέδιο Καποδίστριας». Με το ΦΕΚ 156Α της 8ης Αυγούστου 1928 έλαβε τη σημερινή του ονομασία, όπως και η κοινότητα. Επί της διοικητικής μεταρρύθμισης «Καποδίστριας» αποτελούσε την έδρα του ομώνυμου δημοτικού διαμερίσματος του Δήμου Πηνείας. Σήμερα αποτελεί οικισμό και έδρα της Τοπικής Κοινότητας Αγνάντων του «καλλικρατικού» δήμου Ήλιδας.

Τοπική κοινότητα
Η τοπική κοινότητα Αγνάντων είναι χαρακτηρισμένη ως αγροτικός ημιορεινός οικισμός, με έκταση 6,466 χμ² (2011). Περιλαμβάνει και τον οικισμό Αμπελάκια.

Πληθυσμός

(σε παρένθεση ο πληθυσμός της τοπικής κοινότητας)

Παραπομπές

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
 Εγκυκλοπαίδεια Πάπυρος Λαρούς, 1963 (ΠΛ)

Εξωτερικοί σύνδεσμοι 
Ε.Ε.Τ.Α.Α. - Διοικητικές μεταβολές Αγνάντων Ηλείας. eetaa.gr. Ανακτήθηκε: 04/08/2020.
Ε.Ε.Τ.Α.Α. - Διοικητικές μεταβολές Κοινότητας Αγνάντων Ηλείας. eetaa.gr. Ανακτήθηκε: 04/08/2020.
Ε.Ε.Τ.Α.Α. - Διοικητικές μεταβολές Δήμου Πηνείας. eetaa.gr. Ανακτήθηκε: 04/08/2020.
Ε.Ε.Τ.Α.Α. - Διοικητικές μεταβολές Δήμου Ήλιδας. eetaa.gr. Ανακτήθηκε: 04/08/2020.

Χωριά του νομού Ηλείας
Δήμος Ήλιδας
Δήμος Πηνείας
Έλενα Γκιμπς

Η Έλενα Γκιμπς (Helena Gibbs), γεννημένη ως Έλενα Φραγκίσκη Αυγούστα του Τεκ (Princess Helena Frances Augusta of Teck, 23 Οκτωβρίου 1899 - 22 Δεκεμβρίου 1969) ήταν ανιψιά της Βασίλισσας Μαρίας του Ηνωμένου Βασιλείου.

Γεννήθηκε στις 23 Οκτωβρίου 1899 στο Γκρόσβενορ Χάουζ, και ήταν κόρη του Αδόλφου του Τεκ και της Λαίδης Μάργκαρετ Γκρόσβενορ.

Στις 2 Σεπτεμβρίου 1919 παντρεύτηκε τον συνταγματάρχη Τζον Ήβλυν Γκιμπς, βετεράνο των Μπόερς και του Α΄ Παγκοσμίου Πολέμου στο Παρεκκλήσι του Αγίου Γεωργίου στο Κάστρο του Ουίνδσορ. Το ζευγάρι δεν απέκτησε απογόνους.

Πέθανε στις 22 Δεκεμβρίου 1969 στο Μπάντμιντον Χάουζ σε ηλικία 70 ετών. Είναι θαμμένη στην Εκκλησία του Αγίου Ιωάννη του Βαπτιστή στο Γκλώστερσιρ.

Τίτλοι
23 Οκτωβρίου 1899 – 14 Ιουλίου 1917: Η Γαληνοτάτη Υψηλότητα Πριγκίπισσα Έλενα του Τεκ
14 Ιουλίου 1917 – 7 Νοεμβρίου 1917: Δεσποινίς Έλενα Κέιμπριτζ
7 Νοεμβρίου 1917 – 2 Σεπτεμβρίου 1919: Λαίδη Έλενα Κέιμπριτζ
2 Σεπτεμβρίου  1919 – 22 Δεκεμβρίου 1969: Λαίδη Έλενα Γκιμπς

Παραπομπές

Βρετανοί ευγενείς
Άννα-Μάρια Σιεκλούτσκα

Η Άννα-Μάρια Σιεκλούτσκα (πολωνικά: Anna-Maria Sieklucka, προφέρεται:, γενν. στις 31 Μαΐου 1992) είναι Πολωνή ηθοποιός και τραγουδίστρια, γνωστή για την απεικόνιση της Laura Biel στο ερωτικό δράμα του 2020, 365 Days. Στο παρελθόν εμφανίστηκε στην πολωνική τηλεοπτική σειρά Na dobre i na złe του 2019.

Βιογραφία 
Η Σιεκλούτσκα γεννήθηκε στο Λούμπλιν, τη μεγαλύτερη πόλη στην ανατολική Πολωνία. Ο πατέρας της, Γέζι Αντόνι Σιεκλούτσκι, είναι δικηγόρος. Σπούδασε στο Βρότσουαφ, στην Εθνική Ακαδημία Θεατρικών Τεχνών της Κρακοβίας «Στανίσουαφ Βισπιάνσκι», όπου αποφοίτησε το 2018. Μιλάει άπταιστα πολωνικά, αγγλικά, γαλλικά και γερμανικά.

Κινηματογραφική σταδιοδρομία 
Τον Οκτώβριο του 2019, έπαιξε το ρόλο της Aniela Grabek, σε έκτακτη εμφάνιση στην πολωνική τηλεοπτική σειρά Na dobre i na złe, με επίκεντρο τη ζωή του παραϊατρικού και του νοσοκομειακού προσωπικού. Το σωστό ντεμπούτο της ήταν ο ρόλος της Laura Biel, μαζί με τον Μικέλε Μορόνε, στην ευρέως αναγνωρισμένη ερωτική ταινία 365 Days, η οποία έκανε πρεμιέρα στο Netflix τον Ιούνιο του 2020. Περιέγραψε τη μαγνητοσκόπηση ως πρόκληση και δίσταζε να αποδεχτεί το ρόλο στην αρχή αφού διάβασε το σενάριο.

Προσωπική ζωή 
Η Σιεκλούτσκα βρίσκεται σε σχέση με τον σκηνοθέτη Γούκας Βιτ-Μιχαουόφκσι, 18 έτη μεγαλύτερό της. Το ζευγάρι κατοικεί στη Βαρσοβία.

Παραπομπές 

Πολωνές ηθοποιοί κινηματογράφου
Πολωνές ηθοποιοί τηλεόρασης
Λαϊκή Εθνοσυνέλευση

Η Λαϊκή Εθνοσυνέλευση (al-Majlis al-Sha'abi al-Watani), είναι η κάτω βουλή του κοινοβουλίου της Αλγερίας. Αποτελείται από 462 μέλη που εκλέγονται άμεσα από τον πληθυσμό. Από τις 462 έδρες, οι 8 προορίζονται για Αλγερινούς που ζουν στο εξωτερικό. Τα μέλη της Λαϊκής Εθνοσυνέλευσης εκλέγονται άμεσα μέσω αναλογικής εκπροσώπησης σε πολυμελείς περιφέρειες και υπηρετούν θητείες διάρκειας πέντε ετών κάθε φορά. Οι τελευταίες εκλογές για αυτό το σώμα πραγματοποιήθηκαν στις 17 Μαΐου 2017. Η Λαϊκή Εθνοσυνέλευση και το Κοινοβούλιο της Αλγερίας θεωρούνται ως μη εκπροσώπηση του συμφέροντος του λαού της Αλγερίας λόγω της προεδρίας, η οποία ελέγχει την πλειοψηφία της κυβερνητικής εξουσίας. Η ελάχιστη ηλικία που απαιτείται για την εκλογή στη Λαϊκή Εθνοσυνέλευση είναι τα 28 έτη. 

Υπάρχουν 48 εκλογικές περιφέρειες, που ονομάζονται wilayat, στην Αλγερία και 4 υπερπόντιες εκλογικές περιφέρειες που στέλνουν αντιπροσώπους στο σώμα. Υπάρχει μία έδρα για κάθε 80.000 κατοίκους και μια επιπλέον έδρα ανά 40.000 κατοίκους σε κάθε επαρχία. Ο σημερινός πρόεδρος της Λαϊκής Εθνοσυνέλευσης είναι ο Σλιμάν Σενίν, μέλος της αντιπολίτευσης. Η ελάχιστη ηλικία ψήφου στην Αλγερία είναι τα 18 έτη. Η ψηφοφορία δεν είναι υποχρεωτική.

Ιστορία 
 

Οι πρώτες εκλογές για τη Λαϊκή Εθνοσυνέλευση πραγματοποιήθηκαν στις 20 Σεπτεμβρίου 1962. Το 1963, ο Πρόεδρος της Δημοκρατίας της Αλγερίας, Αχμέντ Μπεν Μπελά, διέκοψε τις δραστηριότητες της Λαϊκής Εθνοσυνέλευσης και δημιούργησε ένα Επαναστατικό Συμβούλιο από το 1965 έως το 1976. Η Λαϊκή Εθνοσυνέλευση αποκαταστάθηκε το 1976 με την έγκριση του νέου συντάγματος της Αλγερίας, τότε ως μονοθάλαμο νομοθετικό σώμα. Μέχρι το 1991, το κυβερνών κόμμα ήταν το Εθνικό Απελευθερωτικό Μέτωπο (FLN), και στην πραγματικότητα, το Αλγερινό σύνταγμα του 1976 θεώρησε το Εθνικό Απελευθερωτικό Μέτωπο ως το μοναδικό πολιτικό κόμμα της Αλγερίας. Οι πρώτες εκλογές της Λαϊκής Εθνοσυνέλευσης με πολλά κόμματα πραγματοποιήθηκαν τον Δεκέμβριο του 1991. Μετά από την προβλεπόμενη νίκη του Ισλαμικού Μετώπου Σωτηρίας (FIS), ενός φονταμενταλιστικού κόμματος της αντιπολίτευσης, οι Ένοπλες Δυνάμεις της Αλγερίας ακύρωσαν τις εκλογές. Ένα αναπληρωματικό νομοθετικό σώμα, το Εθνικό Συμβουλευτικό Συμβούλιο, ιδρύθηκε τον Απρίλιο του 1992 και διήρκεσε μέχρι τον Μάιο του 1994, όταν ανέλαβε το Εθνικό Μεταβατικό Συμβούλιο το οποίο διακυβέρνησε μέχρι τις επόμενες εκλογές, που πραγματοποιήθηκαν στις 5 Ιουνίου 1997. Το 1996, το νομοθετικό σώμα χωρίστηκε σε δύο τμήματα, σχηματίζοντας το Αλγερινό Κοινοβούλιο με την επικύρωση ενός νέου συντάγματος.

Γυναίκες στο Κοινοβούλιο 
Μετά τις εκλογές του 1997, οι γυναίκες αποτελούσαν το 3,4% των μελών της Λαϊκής Εθνοσυνέλευσης. 

Το 2012, οι γυναίκες της Αλγερίας καταλάμβαναν το 31% των κοινοβουλευτικών εδρών, τοποθετώντας τη χώρα 26η παγκοσμίως και 1η στον αραβικό κόσμο.

Παραπομπές 

Εθνικές κάτω βουλές
Πολιτική της Αλγερίας
Κατάλογος πρωθυπουργών του Βελγίου

Ο πρωθυπουργός του Βελγίου (; ; ) είναι ο αρχηγός της ομοσπονδιακής κυβέρνησης στο Βασίλειο του Βελγίου.

Παρότι οι αρχηγοί της κυβέρνησης (γαλλικά: ) διορίζονταν από την ανεξαρτησία της χώρας, μέχρι το 1918 ο βασιλιάς συχνά ήταν προϊστάμενος των υπουργών, κάτι που σημαίνει ότι η σύγχρονη εποχή της πρωθυπουργίας ξεκίνησε μετά τον Πρώτο Παγκόσμιο Πόλεμο με πρώτο τον Λεόν Ντελακρουά.

Με την πάροδο του χρόνου, η πολιτική σημασία του Βασιλιά των Βέλγων μειώθηκε, ενώ η θέση του Πρωθυπουργού σταδιακά απέκτησε μεγαλύτερη σημασία.

Αρχηγοί Κυβέρνησης (1831–1918) 
Πολιτικά κόμματα

Γραμμή χρόνου από το 1831 ως το 1919

Πρωθυπουργοί (1918–σήμερα) 
Πολιτικά κόμματα
Χριστιανοδημοκρατικά

Φιλελεύθερα

Σοσιαλιστικά

Γραμμή χρόνου από το 1918

Εν ζωή πρώην πρωθυπουργοί

Δείτε επίσης
 Πρωθυπουργός του Βελγίου

Παραπομπές 

   *
Ντομινίκ Ανέλ

Ο Ντομινίκ Ανέλ (Dominique Anel, περ. 1679 – περ. 1730) ήταν Γάλλος γενικός ιατρός και χειρουργός.

Ο Ανέλ γεννήθηκε στην Τουλούζη και σπούδασε ιατρική στο Πανεπιστήμιο του Μονπελιέ και στο Παρίσι. Κατόπιν υπηρέτησε ως χειρουργός του γαλλικού στρατού στην Αλσατία και, μετά από δύο χρόνια στη Βιέννη, πήγε στην Ιταλία και υπηρέτησε στον αυστριακό στρατό. Το 1710 δίδασκε χειρουργική στη Ρουέν, από εκεί μετακόμισε στη Γένοβα και το 1716 εγκαταστάθηκε πλέον στο Παρίσι, όπου ασκούσε ιδιωτικά την ιατρική. Από εκεί και πέρα διετέλεσε κατά καιρούς ιατρός του βασιλιά Λουδοβίκου ΙΔ΄ της Γαλλίας, του Γερμανού Αυτοκράτορα Καρόλου ΣΤ΄ και άλλων ηγεμόνων της Ευρώπης.

Ο Ντομινίκ Ανέλ επενόησε μια νέα μέθοδο εγχειρήσεως των ανευρυσμάτων, γνωστή μετέπειτα ως «εγχείρηση Ανέλ-Χούντερ», ενώ έγινε διάσημος για την επιτυχημένη χειρουργική θεραπεία του οφθαλμικού συριγγίου (fistula lacrymalis): κατά τη διαμονή του στη Γένοβα εφεύρε για την εγχείρηση αυτή μία λεπτότατης αιχμής σύριγγα που είναι γνωστή με το όνομά του.

Παραπομπές

Πηγές
 Το λήμμα «Ανέλ, Δομήνικος» στη Νέα Ελληνική Εγκυκλοπαίδεια «Χάρη Πάτση», τόμος 5, σελ. 605

Γάλλοι χειρουργοί
Καθλίν Χάμιλτον του Άμπερκορν

Η Καθλίν Χάμιλτον του Άμπερκορν (Kathleen Hamilton of Abercorn, γεννημένη ως Μαίρη Αικατερίνη Κράιτον Mary Katherine Crichton, 8 Ιουλίου 1905 - 2 Φεβρουαρίου 1990) ήταν Βρετανίδα ευγενής.

Γεννήθηκε στις 8 Ιουλίου 1905 στο Πάντινγκτον, και ήταν κόρη του Ερρίκου Κράιτον, Υποκόμη Κράιτον και της Λαίδης Μαίρης Γκρόσβενορ.

Στις 9 Φεβρουαρίου 1928 παντρεύτηκε τον Ιάκωβο Χάμιλτον, 4ο Δούκα του Άμπερκορν στο Σεντ Μάρτιν-ιν-δε-Φιλντς. Μαζί απέκτησαν τρία παιδιά:
την Λαίδη Μόιρα (γενν. το 1930-), παντρεύτηκε τον Πέτρο Κάμπελ-Γκροβ. Απέκτησαν 2 παιδιά.
τον Λόρδο Ιάκωβο (γενν. το 1934-), παντρεύτηκε την Αλεξάνδρα Φίλιπς. Απέκτησαν 3 παιδιά.
τον Λόρδο Κλαύδιο (γενν. το 1939-), παντρεύτηκε την Αικατερίνη Φόλκνερ. Απέκτησαν 2 παιδιά.

Ήταν Κυρία των Ρομπών της Βασιλομήτωρ Ελισάβετ του Ηνωμένου Βασιλείου από το 1964 έως το θάνατο της το 1990.

Πέθανε στις 2 Φεβρουαρίου 1990 σε ηλικία 84 ετών.

Παραπομπές

Βρετανοί ευγενείς
Κυρίες των Ρομπών
Βρετανίδες δούκισσες
Καμπεονάτο Μινέιρο

Το Καμπεονάτο Μινέιρο είναι το πολιτειακό πρωτάθλημα ποδοσφαίρο της πολιτείας Μίνας Ζεράις και διοργανώνεται από την τοπική ποδοσφαιρική ομοσπονδία FMF (Federação Mineira de Futebol). 

Η ιστορία του Καμπεονάτο Μινέιρο μπορεί να διαιρεθεί σε δυο τμήματα. Το ένα είναι η περίοδος πριν την κατασκευή του γηπέδου Μινειράο το 1966, ενώ η δεύτερη, η περίοδος έπειτα από την ανέγερση του γηπέδου. Κατά την πρώτη περίοδο, οι δυο ομάδες που μονομαχούσαν για τον τίτλο ήταν η Αμέρικα και η Ατλέτικο. Κατά την δεύτερη περίοδο, μια άλλη ομάδα άρχισε να κυριαρχεί και αυτή ήταν η Κρουζέιρο. Η ομάδα με τις περισσότερες κατακτήσεις είναι η Ατλέτικο με 47 τίτλους ενώ η Κρουζέιρο είναι η ομάδα με τις περισσότερες κατακτήσεις από το 1966 και μετά, έχοντας 26 τίτλους.

Πρωταθλητές

Τίτλοι ανά σύλλογο

Ρεκόρ συνεχόμενων πρωταθλημάτων 
Δέκα 

  Αμέρικα  (1916-25)

Έξι

  Ατλέτικο (1978-83)

Πέντε

  Ατλέτικο (1952-56)
  Κρουζέιρο (1965-69)

Τέσσερα

 Βίλα Νόβα (1932-35)
  Κρουζέιρο (1972-75)

Τρία

  Κρουζέιρο (1943-45), (1959-61), (1996-98)
  Ατλέτικο (2020-2022)

Δυο

  Ατλέτικο (1926-27), (1931-32), (1938-39), (1941-42), (1946-47), (1949-50), (1962-63), (1985-86), (1988-89), (1999-00), (2012-13)
  Κρουζέιρο (2003-04), (2008-09), (2018-19)

Εξωτερικοί σύνδεσμοι 

 FMF Official Website
 Campeões do Futebol

Ποδοσφαιρικές διοργανώσεις Βραζιλίας
__ΜΕΠΠ__
Κατάλογος προέδρων του Λιβάνου

Ακολουθεί κατάλογος με τους προέδρους του Λιβάνου από το 1926 (οπότε συστάθηκε η θέση) ως σήμερα.
Ο Πρόεδρος αποτελεί πρόσωπο με σημαντικές αρμοδιότητες με βάση το Σύνταγμα, στην πράξη όμως ο ρόλος του είναι εθιμοτυπικός.

Εθνική Συμφωνία 
Παρότι δεν καθορίζεται με συγκεκριμένο τρόπο στο σύνταγμα, ένα άγραφο μνημόνιο, γνωστό και ως  Εθνική Συμφωνία, συμφωνήθηκε το 1943 και είχε ως αποτέλεσμα ο κάτοχος του αξιώματος να είναι Μαρωνίτης Χριστιανός σε κάθε εκλογικό κύκλο από εκείνη την περίοδο. Η συμφωνία εκείνη παραβιάστηκε τρεις φορές, όταν υπηρχρόνιασαν ως υπηρεσιακοί πρόεδροι τρεις Σουνίτες Μουσουλμάνοι, ο Σελίμ Χος το 1988, ο Φουάτ Σινιόρα το 2007 και ο Ταμάμ Σαλάμ το 2014.

Κατάλογος

Εν ζωή πρώην πρόεδροι

Παραπομπές

   *
Έλεν Σνάιντερ

Η Έλεν Σνάιντερ (Helen Schneider, 23 Δεκεμβρίου 1952) είναι αμερικανίδα τραγουδίστρια και ηθοποιός . 

Γεννήθηκε στο Μπρούκλιν. Γονείς της ήταν η Ντβόζα και ο Αβραάμ Σνάιντερ. Αφού σπούδασε κλασικό πιάνο, έφτιαξε μια μπλουζ μπάντα, περιόδευσε στη Νέα Αγγλία και συνεργάστηκε με διάφορους μουσικούς στη Νέα Υόρκη. 

Αφού εμφανίστηκε στη γερμανική τηλεόραση τον Ιανουάριο του '78 συνόδευσε τον Ούντο Λίντενμπεργκ στην περιοδεία του το 1980, και έγινε δημοφιλής, αποσπώντας και βραβείο καλύτερης γερμανίδας τραγουδίστριας το 1981 και βραβείο της Γερμανικής Ακαδημίας το 1982.

Βραβεύσεις 
 1981: χάλκινο Bravo Otto
 1999: Großer Hersfeld-Preis στον ρόλο της Εβίτα
 2006: DIVA-Award στην κατηγορία World Award (Hall of Fame)
 2011: Großer Hersfeld-Preis για το Sunset Boulevard

Παραπομπές

Εξωτερικοί σύνδεσμοι 

 helenschneider.com Επίσημη ιστοσελίδα
 
 
 
 Diskografie bei austriancharts.at
 Helen Schneider στο filmreference.com (αγγλικά)
 DAS! Musikerin Helen Schneider zu Gast 

Αμερικανοί
Ηθοποιοί μουσικού θεάτρου
Ηθοποιοί θεάτρου
Αμερικανοί μουσικοί
Βασιλική Αγγέλη

Η Βασιλική Αγγέλη (Αθήνα 25 Νοεμβρίου 1988) είναι Ελληνίδα ηθοποιός.

Βιογραφία 
Η Βασιλική Αγγέλη γεννήθηκε και μεγάλωσε στην Αθήνα. Είναι απόφοιτη της δραματικής σχολής Μαίρη Βογιατζή - Τράγκα όπου αποφοίτησε το 2009. Έγινε γνωστή μέσα απο τον ρόλο της ως Μαντώ Ρωμανού στην καθημερινή κοινωνική σειρά του MEGA Κλεμμένα Όνειρα και ως Λίλιαν στη σειρά Η Ζωή της Άλλης.

Τηλεόραση

Κινηματογράφος

Θεατρικές παραστάσεις

Μαγνητοσκοπημένες θεατρικές παραστάσεις

Videoclips

Παραπομπές 

Βορειοηπειρώτες
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Άννα Ίννες-Κερ του Ρόξμπρα

Η Άννα Ίννες-Κερ του Ρόξμπρα (Anne Innes-Ker of Roxburghe, Άννα Αιμιλία Σπένσερ-Τσώρτσιλ Anne Emily Spencer-Churchill, 14 Νοεμβρίου 1854 - 20 Ιουνίου 1823) ήταν Βρετανίδα ευγενής.

Βιογραφία
Γεννήθηκε στις 14 Νοεμβρίου 1854 στο Λονδίνο, και ήταν κόρη του Ιωάννη Σπένσερ-Τσώρτσιλ, 7ο Δούκα του Μάρλμπορο και της Λαίδης Φράνσις Βέιν.

Στις 11 Ιουνίου 1974 παντρεύτηκε τον Ιάκωβο Ίννες-Κερ, 7ο Δούκα του Ρόξμπρα. Μαζί απέκτησαν επτά παιδιά:
την Λαίδη Μαργαρίτα Φράνσις Σουζάνα (1875–1930), παντρεύτηκε τον Ιάκωβο Αλέξανδρο Ορ Γιούιν. Απέκτησαν 1 παιδί.
τον Λόρδο Ερρίκο Ιωάννη (1876–1932), παντρεύτηκε την Μαίρη Γκόλετ. Απέκτησαν 1 παιδί.
την Λαίδη Βικτώρια Αλεξανδρίνα (1877–1970), παντρεύτηκε τον Ερρίκο Χάιντ Βίλιερς. Απέκτησαν 6 παιδιά.
την Λαίδη Ισαβέλλα (1879–1905), παντρεύτηκε τον Γκάι Γκρέβιλ Γουίλσον. Δεν απέκτησαν παιδιά.
τον Λόρδο Άλασταιρ Ροβέρτο (1880–1936), παντρεύτηκε την Άννα Μπρις. Απέκτησαν 3 παιδιά.
την Λαίδη Εβελίνα Άννα (1882–1958), παντρεύτηκε τον Γουλιέλμο Φέλοους Κόλλινς. Απέκτησαν 2 παιδιά.
τον Λόρδο Ροβέρτο Εδουάρδο (1885-1958), παντρεύτηκε (1) την Καρλότα Ιωσηφίνα Κούνεϊ. Δεν απέκτησαν παιδιά και (2) την Ελεονόρα Μαρία Γούντχεντ. Δεν απέκτησαν παιδιά.

Το 1883, διορίστηκε Κυρία των Ρομπών στη Βασίλισσα Βικτώρια από τον πρωθυπουργό των Φιλελευθέρων Γουλιέλμο Γκλάντστοουν, και υπηρέτησε υπό αυτήν την ιδιότητα μέχρι το 1885. Το 1906 βάφτισε το μεγαλύτερο πλοίο τότε στον κόσμο, το RMS Μαυριτανία.

Κατά τη διάρκεια του Α΄ Παγκοσμίου Πολέμου, υπηρέτησε ως Πρόεδρος του Κλάδου Ανατολικών Λόδιαν της Βρετανικής Εταιρείας Ερυθρού Σταυρού. Διορίστηκε Αξιωματικός του Τάγματος της Βρετανικής Αυτοκρατορίας το 1919.

Πέθανε μετά από μια μακρά ασθένεια στις 20 Ιουνίου 1923 στο Λονδίνο σε ηλικία 68 ετών.

Παραπομπές

 
 
 
 

Βρετανοί ευγενείς
Κυρίες της Κρεβατοκάμαρας
Κυρίες των Ρομπών
Βρετανίδες δούκισσες
Αξιωματικοί του Τάγματος της Βρετανικής Αυτοκρατορίας
Πένυ Αγοραστού

Η Πένυ Αγοραστού (Αθήνα, 18 Ιουλίου 1989) είναι Ελληνίδα ηθοποιός.

Βιογραφία 
Η Πένυ Αγοραστού γεννήθηκε στις 18 Ιουλίου του 1989 στην Αθήνα, Με καταγωγή από την Καλλονή της Λέσβου και είναι ηθοποιός. Είναι Απόφοιτος της Ανώτατης δραματικής σχολής «Μοντέρνοι Καιροί» (2007-2010), και έχει παρακολουθήσει σεμινάρια υποκριτικής με τη μέθοδο Στανισλάφσκι από την Έλενα Φιλίποβα. Επίσης, παρακολούθησε σεμινάρια δημοσιογραφίας-τηλεπαρουσίασης και αρχισυνταξίας του ομίλου Monitor-Group της Ζήνας Κουτσελίνη.Στην τηλεόραση την είδαμε για πρώτη φορά το 2009, όταν έκανε καλλιτεχνικό ρεπορτάζ στον τηλεοπτικό σταθμό Alter. Το 2013 έκανε guest εμφάνιση στην πρωινή εκπομπή του MEGA "Το Πρωινό Μου" με τη Φαίη Σκορδά και τον Γιώργο Λιάγκα. Το ντεμπούτο της ως ηθοποιός το έκανε το 2014, στην σειρά του Alpha "To Σόι Σου (2014)", σε σκηνοθεσία Νίκου Ζαπατίνα. Το 2015, συμμετείχε στην τηλεοπτική σειρά του Γιώργου Καπουτζίδη "Εθνική Ελλάδος", στο ρόλο της δημοσιογράφου, και έπαιξε στα επεισόδια «Φωτιά» και «Τα Σκυλιά» της σειράς θρίλερ του Alpha "10η Εντολή", σε σκηνοθεσία Πάνου Κοκκινόπουλου.Απο το 2017 μέχρι σήμερα συμμετέχει στην καθημερινή σειρά έλα στη θέση μου υποδύοντας τον ρόλο της Λατάνιας.

Φιλμογραφία

Τηλεόραση

Κινηματογράφος

Παραπομπές 

Ελληνίδες ηθοποιοί τηλεόρασης
Ελληνίδες ηθοποιοί κινηματογράφου
Κατάλογος πρωθυπουργών του Λιβάνου

Ακολουθεί κατάλογος με τους πρωθυπουργούς του Λιβάνου (επίσημος τίτλος Πρόεδρος του Συμβουλίου Υπουργών) από τη δημιουργία της θέσης το 1926 ως σήμερα.

Εθνική Συμφωνία
Παρότι δεν καθορίζεται με σαφήνεια στο σύνταγμα, ένα άγραφο μνημόνιο, γνωστό ως Εθνική Συμφωνία, συμφωνήθηκε το 1943 και είχε ως αποτέλεσμα ο πρωθυπουργός να είναι Σουνίτης Μουσουλμάνος σε κάθε εκλογικό κύκλο από εκείνη την περίοδο. Παρ' όλ' αυτά, πολλοί πρωθυπουργοί ήταν Χριστιανοί.

Κατάλογος

Εν ζωή πρώην πρωθυπουργοί

Δείτε επίσης

 Κατάλογος προέδρων του Λιβάνου

Παραπομπές
Σίμον Μαρτσίνιακ

Ο Σίμον Μαρτσίνιακ (πολωνικά: Szymon Marciniak, γεν. στις 7 Ιανουαρίου 1981) είναι Πολωνός διαιτητής ποδοσφαίρου. Διαιτήτευσε αγώνες στο Ευρωπαϊκό Πρωτάθλημα του 2016 και στο Παγκόσμιο Κύπελλο του 2018. 

Από τις 20 Ιουλίου 2015 είναι διαιτητής κατηγορίας UEFA Elite.

Σταδιοδρομία

Πολωνία 
Ο Μαρτσίνιακ ξεκίνησε τη σταδιοδρομία του ως διαιτητής σε ηλικία 21 ετών. Αρχικά, προσπάθησε να συνδυάσει τον ρόλο του ειρηνοποιού δικαστηρίου με την ερασιτεχνική διαιτησία. Μόνο τέσσερα χρόνια αργότερα, ασχολήθηκε επαγγελματικά με τη διαιτησία, ξεκινώντας με αγώνες στις χαμηλότερες κατηγορίες. 

Διαιτήτευσε τον πρώτο του αγώνα στην Εκστρακλάσα το 2009 στο γήπεδο της ΓΚΣ Μπεουχάτουφ. Από τότε, έχει διαιτητεύσει πάνω από 200 αγώνες στην Εκστρακλάσα. Το 2016 ορίστηκε ο πρώτος διαιτητής στον τελικό του Κυπέλλου Πολωνίας και ένα χρόνο αργότερα διαιτήτευσε το Σούπερ Καπ Πολωνίας.

Διεθνείς αγώνες 
Ως διεθνής διαιτητής, ο Μαρτσίνιακ έκανε το ντεμπούτο του το 2011, στον αγώνα μεταξύ της Γαλλίας U17 και της Λευκορωσίας U17, κατά τη διάρκεια Ευρωπαϊκού Πρωταθλήματος U17 του 2011. Την ίδια χρονιά, έκανε επίσης το ντεμπούτο του στο Γιουρόπα Λιγκ, στον προκριματικό αγώνα μεταξύ της Ώλεστουντ ΦΚ και της Φερεντσβάρος. 

Το επόμενο έτος, ο Μαρτσίνιακ έκανε το ντεμπούτο του στο Τσάμπιονς Λιγκ, στον προκριματικό αγώνα μεταξύ της Βέντσπιλς και της Μόλντε. Το 2012, έκανε επίσης το ντεμπούτο του σε διοργάνωση ανδρών της FIFA, ως διαιτητής σε προκριματικό αγώνα για το Παγκόσμιο Κύπελλο του 2014 μεταξύ της Πορτογαλίας και του Αζερμπαϊτζάν. 

Τον Μάρτιο του 2015, η UEFA ανακοίνωσε τον ορισμό του Μαρτσίνιακ ως πρώτου διαιτητή στο Ευρωπαϊκό Πρωτάθλημα U21 του 2015. Κατά τη διάρκεια της διοργάνωσης που διεξήχθη στην Τσεχία, διαιτήτευσε τους ακόλουθους αγώνες: 

  Τσεχία U21 0 – 2 Δανία U21  (Α Όμιλος, εναρκτήριος αγώνας)
  Πορτογαλία U21 0 – 0 Ιταλία U21  (Β Όμιλος)
  Πορτογαλία U21 0 – 0 Σουηδία U21 , 3–4 στα πέναλτι για τη Σουηδία (τελικός)

Μετά το Ευρωπαϊκό Πρωτάθλημα U21, ο Μαρτσίνιακ ήταν στον κατάλογο των διαιτητών για το Ευρωπαϊκό Πρωτάθλημα του 2016. Στη διοργάνωση διαιτήτευσε τους ακόλουθους αγώνες: 

  Ισπανία 1 – 0 Τσεχία  (Δ Όμιλος)
  Ισλανδία 2 – 1 Αυστρία  (ΣΤ Όμιλος)
  Γερμανία 3 – 0 Σλοβακία   (προημιτελικός)

Ήταν επίσης τέταρτος διαιτητής σε δύο αγώνες. 

Τον Ιούλιο του 2016 ορίστηκε πρώτος διαιτητής στο ΟΥΕΦΑ Σούπερ Καπ που διεξήχθη στο Στάδιο Λέρκενταλ στο Τρόντχαϊμ, μεταξύ της Ρεάλ Μαδρίτης και της Σεβίλλης. 

Δύο χρόνια αργότερα, ορίστηκε πρώτος διαιτητής για το Παγκόσμιο Κύπελλο του 2018. Στη διοργάνωση διαιτήτευσε τους ακόλουθους αγώνες στη φάση των ομίλων: 

  Αργεντινή 1 – 1 Ισλανδία  (Δ Όμιλος)
  Γερμανία 2 – 1 Σουηδία  (ΣΤ Όμιλος)

Μετά το Παγκόσμιο Κύπελλο της Ρωσίας, η UEFA ανακοίνωσε ότι ο Μαρτσίνιακ θα διαιτητεύσει το ΟΥΕΦΑ Σούπερ Καπ 2018 μεταξύ της Ρεάλ Μαδρίτης και της Ατλέτικο Μαδρίτης.

Παραπομπές

Εξωτερικοί σύνδεσμοι 
 
 
 Προφίλ στο Transfermarkt.com

Πολωνοί διαιτητές ποδοσφαίρου
Διαιτητές ΟΥΕΦΑ Γιουρόπα Λιγκ
Διαιτητές ΟΥΕΦΑ Τσάμπιονς Λιγκ
Διαιτητές Ευρωπαϊκού Πρωταθλήματος Ποδοσφαίρου 2016
Διαιτητές Παγκοσμίου Κυπέλλου Ποδοσφαίρου 2018
Νήσοι Ανταμάν και Νικομπάρ

Οι Νήσοι Ανταμάν και Νικομπάρ είναι νησιωτικό αρχιπέλαγος και ομοσπονδιακό έδαφος, της Ινδίας. Αποτελείται από 572 νησιά, εκ των οποίων κατοικούνται τα 37. Είναι μια ομάδα νησιών η οποία βρίσκεται στο σημείο που διασταυρώνεται ο Κόλπος της Βεγγάλης και η Θάλασσα Ανταμάν.

Το αρχιπέλαγος απέχει 150 χιλιόμετρα από το Ατσέχ της Ινδονησίας, ενώ η Θάλασσα Ανταμάν το χωρίζει από τη Ταϊλάνδη και τη Μιανμάρ. Το αρχιπέλαγος αποτελείται από δύο συστάδες νησιών, τα Νησιά Ανταμάν (εν μέρει) και τα Νησιά Νικομπάρ, τα οποία χωρίζονται μεταξύ τους από το κανάλι των Δέκα Μοιρών (ονομάστηκε έτσι από την θέση του ακριβώς στον 10ο βόρειο παράλληλο). Τα Ανταμάν βρίσκονται βόρεια του προαναφερόμενου γεωγραφικού πλάτους, ενώ τα Νικομπάρ βρίσκονται νότια από αυτό το γεωγραφικό πλάτος. Η απόσταση που χωρίζει τις δύο συστάδες νησιών είναι 179 χιλιόμετρα. Η θάλασσα Ανταμάν βρίσκεται στα ανατολικά του αρχιπελάγους, ενώ ο κόλπος της Βεγγάλης στα δυτικά του αρχιπελάγους.

Η πρωτεύουσα της ενωσιακής επικράτειας είναι το Πορτ Μπλαιρ. Η συνολική έκταση του αρχιπελάγους είναι περίπου 8.249 τ.χλμ. Η επικράτεια χωρίζεται σε τρεις επαρχίες: την επαρχία Νικομπάρ με πρωτεύουσα το Καρ Νικομπάρ, την επαρχία Νοτίου Ανταμάν με πρωτεύουσα το Πορτ Μπλαιρ, καθώς και την επαρχία Βορείου και Μέσου Ανταμάν με πρωτεύουσα το Μαγιαμπαντάρ.

Στα νησιά εδρεύει η Εντολή Ανταμάν και Νικομπάρ, η οποία είναι υπό την δικαιοδοσία των Ινδικών Ενόπλων Δυνάμεων.

Τα Νησιά Ανταμάν είναι η πατρίδα των Σεντινελέζων, μιας απομονωμένης εθνότητας. Ίσως οι Σεντινελέζοι είναι ο μόνος γνωστός λαός που δεν έχει ξεπεράσει το τεχνολογικό επίπεδο της παλαιολιθικής περιόδου. Ωστόσο, αυτό αμφισβητείται καθώς έχουν βρεθεί ενδείξεις μεταλλοτεχνίας στο νησί.

Το 2012 η ενωσιακή επικράτεια είχε 380.520 κατοίκους. Η πιο ομιλούμενη μητρική γλώσσα είναι τα βεγγαλικά, ακολουθούμενη από τα χίντι και τα ταμίλ. Στα νησιά Ανταμάν ζουν περίπου 400 με 450 αυτόχθονες Ανταμανέζοι. Στα νησιά Νικομπάρ ζουν λίγες χιλιάδες ιθαγενών Νικομπαρέζων. Το μεγαλύτερο μέρος του πληθυσμού του αρχιπελάγους κατάγεται από εσωτερική μετανάστευση.

Παραπομπές

Εξωτερικοί σύνδεσμοι
 

Ομόσπονδες Πολιτείες Ινδίας
Βόρεια Φριζική γλώσσα

Η Βόρεια Φριζική γλώσσα (βόρεια φριζικά: nordfriisk) είναι μία μειονοτική γλώσσα στην Γερμανία που μιλιέται από 10.000 ομιλητές στην Βόρεια Φρισία. Η Βόρεια Φριζική γλώσσα είναι μέλος των Φριζικών γλωσσών. Η γλώσσα αποτελείται από 10 διαλέκτους, οι οποίες χωρίζονται σε 2 υποκατηγορίες: την νησιωτική ομάδα και την ηπειρωτική ομάδα.

Παραπομπές 

Φριζικές γλώσσες
Άννα Μαρία της Ουγγαρίας

Η Άννα, μετέπειτα Μαρία (1204 - 1237) από τον Οίκο των Άρπαντ ήταν κόρη του βασιλιά της Ουγγαρίας και με τον γάμο της έγινε βασίλισσα της Βουλγαρίας.

Βιογραφία
Ήταν η πρώτη κόρη του Ανδρέα Β΄ της Ουγγαρίας και της Γερτρούδης των Άντεχς, κόρης του Μπέρτολντ δούκα της Μερανίας. Αδέλφια της ήταν ο Μπέλα Δ΄ της Ουγγαρίας και η Αγία Ελισάβετ της Ουγγαρίας.

Παντρεύτηκε τον Ασέν Β΄ βασιλιά ("τσάρο") της Βουλγαρίας ως η δεύτερη σύζυγός του. Ο πατέρας της αναγκάστηκε να συμφωνήσει στον γάμο, για να επιτευχθεί η απελευθέρωσή του από τη Βουλγαρία, όπου είχε συλληφθεί κατά την επιστροφή του από Σταυροφορία στα τέλη του 1218. Η προίκα της περιλάμβανε τις πόλεις Μπέογκραντ και Μπρανίτσεβο.

Απεβίωσε από λοιμό (επιδημία) το 1237 και τάφηκε στον ναό των Αγ. Τεσσαράκοντα Μαρτύρων στο Τάρνοβο. Ο σύζυγός της έπειτα έκανε τρίτο γάμο με την Ειρήνη Αγγελίνα, κόρη του Θεοδώρου δεσπότη της Ηπείρου.

Οικογένεια
Παντρεύτηκε τον Ιανουάριο του 1221 τον Ιβάν Ασέν Β΄ της Βουλγαρίας και είχε τέκνα:
 Ελένα γενν. π. 1224, παντρεύτηκε τον Θεόδωρο Β΄ Βατάτζη Αυτοκράτορα των Ρωμαίων στη Νίκαια. 
 Θάμαρ, λέγεται ότι είχε μνηστευθεί τον Μιχαήλ Η΄ Παλαιολόγο Αυτ. των Ρωμαίων.
 Καλιμάν Α΄ 1234-1246, βασιλιάς ("τσάρος") της Βουλγαρίας. 
 Πέτρος, απεβ. 1237.

Πηγές
  Marek, Miroslav: "Arpad 2", Genealogy.EU
  HUNGARY KINGS, Medieval Lands

Αναφορές σε πηγές

Οίκος των Άρπαντ
Άννα (Ανίσια)

Η Άννα (βουλγαρ. Анна), μετέπειτα γνωστή με το μοναστικό όνομα Ανίσια (βουλγαρ. Анисия) ήταν η πρώτη σύζυγος του Ιβάν Ασέν Β΄ της Βουλγαρίας (βασ. 1218-1241) και βασιλική σύζυγος ("τσαρίνα") στη Β΄ Βουλγαρική  αυτοκρατορία το διάστημα 1218-1221. Εξορίστηκε σε μοναστήρι κατά την αρχή της βασιλείας του Ιβάν Β΄, ο οποίος έπειτα κανόνισε τον γάμο του με την Άννα Μαρία της Ουγγαρίας. Από τον πρώτο γάμο του με την Άννα ο βασιλιάς απέκτησε δύο τέκνα.

Βιογραφία
Ο γάμος του ΙΒάν Β΄ με την Άννα χρονολογείται κατά την εξορία του στη Ρωσία, μία περίοδο πριν τη βίαιη άνοδό του στον προγονικό θρόνο της Βουλγαρίας το 1218. Πιθανόν ο Ιβάν Β΄ να νυμφεύτηκε την Άννα για να λάβει την ενίσχυση των Ρως και να πάρει τον θρόνο. Σύμφωνα με την αναφορά του Ρωμαίου ιστορικού Γεωργίου Ακροπολίτη, η Άννα ήταν παλλακίδα μάλλον παρά νόμιμη σύζυγος του Ιβάν Β΄. Ωστόσο ο Βούλγαρος ιστορικός Ιβάν Μποζίλοβ πιστεύει ότι αυτό οφείλεται σε ελλειπή πληροφόρηση του Ακροπολίτη.

Η περίοδος που η Άννα ήταν βασίλισσα ("τσαρίνα") ήταν σύντομη. Λίγο μετά την κατάληψη του θρόνου το 1218, ο Ιβάν Β΄ κανόνισε τον -με πολιτικά κίνητρα- γάμο του με την Άννα Μαρία των Άρπαντ, κόρη του Ανδρέα Β΄ της Ουγγαρίας. Ο Ιβάν Β΄ απαίτησε τον γάμο, απαγορεύοντας τον Ανδρέα Β΄ και τον στρατό του από το να περάσουν δια μέσου του Βουλγαρικού εδάφους κατά την επιστροφή τους από την Ε΄ Σταυροφορία. Αφού ο μελλοντικός γάμος του με την Άννα Μαρία κανονίστηκε, η πρώτη του σύζυγος Άννα αποσύρθηκε σε μοναστήρι και έγινε μοναχή με το όνομα Ανίσια. Σε ένα μεταγενέστερο Βουλγαρικό Ορθόδοξο κείμενο, επαινείται ως μία Ορθόδοξη τσαρίνα της Βουλγαρίας. Ο Ιβάν Β΄ νυμφεύτηκε την Άννα Μαρία τρία έτη μετά, το 1221, διότι ο γάμος χρειαζόταν επικύρωση από τον πάπα. Όπως ήταν σύνηθες με τις πρώην συζύγους, η Ανίσια τελείωσε τη ζωή της εξόριστη στο μοναστήρι.

Οικογένεια
Παντρεύτηκε πριν το 1218 τον Ιβάν Ασέν Β΄ της Βουλγαρίας και είχε τέκνα:
 Μαρία, παντρεύτηκε τον Μανουήλ Άγγελο ηγεμόνα της Θεσσαλονίκης (το διάστημα 1230-37) και μετά της Θεσσαλίας (1239-41).
 Μπελοσλάβα, παντρεύτηκε τον Στέφαν Βλάντισλαβ Α΄ των Νεμάνιτς, βασιλιά της Σερβίας (βασ. 1234-1243).

Πηγές
  Андреев, Йордан; Лазаров, Иван; Павлов, Пламен (1999). Кой кой е в средновековна България [Who is Who in Medieval Bulgaria] (in Bulgarian). Петър Берон. p. 19. ISBN 978-954-402-047-7.
 Божилов, Иван (1994). Фамилията на Асеневци (1186–1460). Генеалогия и просопография [The Family of the Asens (1186–1460). Genealogy and Prosopography] (in Bulgarian). София: Издателство на Българската академия на науките. pp. 86–87. ISBN 954-430-264-6.

Αναφορές σε πηγές
Ηρώ Πεκτέση

Η Ηρώ Πεκτέση είναι Ελληνίδα ηθοποιός.

Βιογραφία 
Είναι απόφοιτη της Δραματικής Σχολής Αθηνών Γιώργος Θεοδοσιάδης απο όπου αποφοίτησε το 2012. Αρχικά συμμετείχε σε επεισόδια της σειρας 3ος νόμος το 2010, το 2015 στην 10η εντολή και το 2018-2019 στη σειρά Ου Φονεύσεις. Τη σεζον 2016-2017 συμμετείχε στη σειρά Αστέρας Ραχούλας ως Αγορίτσα Πλούμη όπου και έγινε γνωστή. Το 2019 συμμετείχε για 10 επεισόδια στη σειρά Έλα στη θέση μου ως Ζωγραφιά. Την επόμενη τηλεοπτική σεζόν 2019-2020 εντάχθηκε στο βασικό καστ της σειράς. Έχει συμμετάσχει επίσης και σε θεατρικές παραστάσεις. Η φαμίλια - Ζακέτα να πάρεις (2021-2022)  Το Αύριο μας Ανήκει (2021).  Τη σεζόν 2022 σειρά Τα Νεοκλασικά Επεισόδιο:  Ούτε Γάτα, Ούτε Ζημιά Alpha TV

Παραπομπές 

Ελληνίδες ηθοποιοί τηλεόρασης
Ελληνίδες ηθοποιοί θεάτρου
Έλενα-Ευγενία, σύζυγος του Ιβάν Ασέν Α΄

Η Έλενα-Ευγενία ήταν η δεύτερη σύζυγος του Ιβάν Α΄ της Βουλγαρίας. Έγινε η μητέρα του Ιβάν Β΄ της Βουλγαρίας.

Βιογραφία
Οι πρόγονοί της δεν μας είναι γνωστοί. Μερικές φορές θεωρείται ότι ήταν κόρη του Στεφάνου Α΄ Νεμάνια μεγάλου πρίγκιπα της Σερβίας, αλλά η σχέση είναι αμφισβητήσιμη, καθώς θα είχε προκαλέσει διάφορα κανονικά (= Εκκλησιαστικού Δικαίου) εμπόδια σε γάμους που έκαναν μεταξύ τους του απόγονοί τους. Η Ελένη παντρεύτηκε 13 ετών τον Ιβάν Α΄ της Βουλγαρίας.

Έπειτα από τη δολοφονία του Ιβάν Α΄ το 1196, η Έλενα αποσύρθηκε σε μοναστήρι υπό το μοναστικό όνομα Ευγενία. Η μνήμη της τιμήθηκε σε Σύνοδο της Βουλγαρικής Εκκλησίας: "Για την Έλενα, τη νέα και ευσεβή τσαρίνα, μητέρα του μεγάλου τσάρου Ιβάν Ασέν, η οποία υιοθέτησε το αγγελικό σχήμα και κλήθηκε Ευγενία, ας είναι η μνήμη της ζωντανή για πάντα".

Οικογένεια
Παντρεύτηκε το 1183 τον Ιβάν Ασέν Α΄ της Βουλγαρίας και είχε τέκνα:
 Ιβάν Ασέν Β΄ δεκαετία του 1190-1241, "τσάρος" της Βουλγαρίας. 
 Αλέξανδρος απεβ. μετά το 1232, σεβαστοκράτωρ. Ο γιος του:
 Καλιμάν Β΄, έγινε "τσάρος" της Βουλγαρίας.

Πηγές
 "Кой кой е в средновековна България", изд. къща "Петър Берон", 1999 г., ISBN 9544020470
 "Фамилията на Асеневци", Божилов, Ив.

Αναφορά σε πηγές
Νόσος των Τρελών Αγελάδων

Η Νόσος των Τρελών Αγελάδων είναι μια ασθένεια που προκαλεί την Σπογγώδη Εγκεφαλοπάθεια όπου άρχισε το 1986 στο Ηνωμένο Βασίλειο, ενώ στον άνθρωπο προκαλεί τη νόσο Creutzfeldt-Jakob.

Ιστορία 

Το πρώτο κρούσμα της νόσου καταγράφηκε το 1986 στη Μεγάλη Βρετανία. Σύντομα άρχισε να γίνεται επιδημία με αποτέλεσμα να μολυνθούν όχι μόνο και άλλες χώρες της Ευρώπης αλλά όλου του κόσμου (Δανία, Ισπανία, Γαλλία, Η.Π.Α κ.α.). Το πρώτο κρούσμα στον άνθρωπο καταγράφηκε το 1996, δέκα χρόνια μετά. Αμέσως, η Ευρωπαϊκή Επιτροπή έβαλε σε λειτουργία μέτρα για την αποφυγή της νόσου στους ανθρώπους, όπως την αποφυγή κατανάλωσης βοδινού κρέατος. Σύμφωνα με έρευνες, η νόσος προήλθε από μια πρωτείνη,το πριόν και μεταδόθηκε από τα πρόβατα στα βοοειδή και από τα βοοειδή στους ανθρώπους. Για την κατάσταση αυτή, κατηγορήθηκαν οι κτηνοτρόφοι της εποχής, που συνήθιζαν να  ταΐζουν τα βοοειδή τους με άλλα νεκρά ζώα, τα οποία ήταν τελικά μολυσμένα από το πριόν. Αυτός ο "κανιβαλισμός", οδήγησε δυστυχώς στο να "τρελαθούν" από την κατανάλωση προβάτων που φαίνεται να ήταν η πρώτη πηγή της νόσου. Το πρώτο κρούσμα της ασθένειας στην Ελλάδα εντοπίστηκε το 2001 σε γαλακτοπαραγωγική μονάδα στο Κιλκίς, κάτι που σήμανε συναγερμό σε ολόκληρη τη χώρα. Δυστυχώς, η ασθένεια ποτέ δεν εξαλείφθηκε, με αποτέλεσμα να εντοπίζονται και άλλα κρούσματα ανά τακτά χρονικά διαστήματα στην Ελλάδα και στον κόσμο . Οι νεκροί μέχρι σήμερα φτάνουν σε περίπου 250 ανθρώπους σε όλο τον κόσμο.

Συμπτώματα 
Τα πρώτα σημεία που εμφανίζονται είναι:

·  Αϋπνία

·  Κατάθλιψη

·  Σύγχυση

·  Αλλαγές προσωπικότητας και συμπεριφοράς

·  Ασυνήθιστες σωματικές αισθήσεις

·  Προβλήματα μνήμης

·  Προβλήματα όρασης

·  Προβλήματα συντονισμού κινήσεων

Σε πιο προχωρημένο στάδιο συμβαίνουν τα εξής:

·  Σταδιακή, γρήγορη και προοδευτική απώλεια των νοητικών ικανοτήτων (παραφροσύνη)

·  Εμφανίζονται αθέλητες, ακανόνιστες, σπασμωδικές κινήσεις που είναι γνωστές σαν μυοκλονικές κινήσεις

·  Παρουσιάζονται όλο και περισσότερα προβλήματα και δυσκολίες στην ομιλία, στην όραση και χειροτερεύει η μυϊκή αδυναμία

·  Ο ασθενής φαίνεται άκαμπτος και τρομαγμένος

Στο τελικό στάδιο:

·  Απώλεια όλων των νοητικών και φυσιολογικών λειτουργιών

·  Ο ασθενής βυθίζεται σε κώμα

·  Ο ασθενής πεθαίνει από διάφορες λοιμώξεις, όπως πνευμονία, διότι μένει πλέον ακίνητος στο κρεβάτι, σε κωματώδη κατάσταση χωρίς να έχει πλέον οποιαδήποτε επικοινωνία με το περιβάλλον του.

Θεραπεία 
Δυστυχώς μέχρι και σήμερα δεν υπάρχει θεραπεία για τη Νόσο των Τρελών Αγελάδων ή το σύνδρομο Creutzfeldt-Jakob . Το 2018 και το 2019 έλαβαν θεραπεία με το όνομα PRN100 έξι ασθενείς του Πανεπιστημιακού Κολλεγίου της Αγγλίας ,και , απ'ότι φαίνεται το φάρμακο πέτυχε το σκοπό του: να σταματήσει τη μολυσμένη πρωτεΐνη (πριόν) από το να εξαπλωθεί στον εγκέφαλο. Η υγεία των ασθενών βελτιώθηκε εν τέλει. Παρ'όλα αυτά, βρίσκεται ακόμη σε πειραματικό στάδιο και δεν μπορεί να διατεθεί στον υπόλοιπο κόσμο.

Εξωτερικοί σύνδεσμοι 
https://www.youtube.com/watch?v=GaFayMMBDgk&t=1153s

https://www.youtube.com/watch?v=j_7kfVRYZ2g&t=68s

Παραπομπές 

Παθήσεις του εγκεφάλου
Ασθένειες ζώων
Αλεξανδρινή της Πρωσίας (1842-1906)

Η Αλεξανδρινή της Πρωσίας (Alexandrine von Preußen, 1 Φεβρουαρίου 1842 - 26 Μαρτίου 1906) ήταν κόρη του Αλβέρτου της Πρωσίας.

Η Φρειδερίκη Βιλελμίνη Λουίζα Ελισάβετ Αλεξανδρινή γεννήθηκε στις 1 Φεβρουαρίου 1842 στο Βερολίνο, και ήταν το νεότερο παιδί και κόρη του Αλβέρτου της Πρωσίας και της Μαριάννας της Ολλανδίας. Ονομάσθηκε Αλεξανδρινή από την πατρική θεία της (αργότερα πεθερά της) Μεγάλη Δούκισσα Αλεξανδρινή του Μεκλεμβούργου-Σβερίν.

Στις 9 Δεκεμβρίου 1865 παντρεύτηκε τον Γουλιέλμο του Μεκλεμβούργου-Σβερίν. Μαζί απέκτησαν ένα παιδί:
την Καρλόττα (1868-1944), παντρεύτηκε τον Ερρίκο ΙΗ΄ του Ρόις-Κέστριτς. Απέκτησαν 3 παιδιά.

Πέθανε στις 26 Μαρτίου 1906 στο Κάστρο Μάρλεϊ σε ηλικία 64 ετών. Είναι θαμμένη στον Καθεδρικό Ναό του Σβερίν.

Τίτλοι
1 Φεβρουαρίου 1842 - 9 Δεκεμβρίου 1865: Η Βασιλική Υψηλότητα Πριγκίπισσα Αλεξανδρινή της Πρωσίας
9 Δεκεμβρίου 1865 - 28 Ιουλίου 1879: Η Βασιλική Υψηλότητα Η Δούκισσα του Μεκλεμβούργου-Σβερίν
28 Ιουλίου 1879 - 26 Μαρτίου 1906: Η Βασιλική Υψηλότητα Η Χήρα Δούκισσα του Μεκλεμβούργου-Σβερίν

Παραπομπές

Οίκος των Χοεντσόλερν
Οίκος του Μεκλεμβούργου
Πρώσοι ευγενείς
Πριγκίπισσες της Πρωσίας
Άλωρος

Ο Άλωρος (Σφην.γραφη: 𒀉𒇻𒅆, Σουμέρια:a2-lu-lim, Αραβικά:الوروس‎, ' Aylurus) ήταν ο πρώτος βασιλιάς της Εριντού και της περιοχής Σούμερ, σύμφωνα με το μυθικό προκατακλυσμιαίο τμήμα της Σουμεριακής λίστας βασιλέων. Ο Ένκι, ο θεός της Εριντού, λέγεται ότι έφερε τον πολιτισμό στην Σούμερ την ίδια περίοδο ή λίγο νωρίτερα.

Η Σουμεριακή λίστα βασιλέων έχει την εξής καταγραφή για τον Άλωρο:

''Αφού η βασιλεία εκατέβη εκ του παραδείσου, η βασιλεία ήταν στην Εριντού, ο Alulim(Άλωρος) έγινε βασιλιάς· κυβέρνησε για 28.800 χρόνια.''

Παραπομπές 

Σουμέριοι
Άλμπιν Κούρτι

Ο Άλμπιν Κούρτι (Albin Kurti, γεννήθηκε στις 24 Μαρτίου 1975) είναι Κοσοβάρος πολιτικός, ακτιβιστής και πρωθυπουργός του Κοσσυφοπεδίου από τις 22 Μαρτίου 2021, αξίωμα στο οποίο υπηρέτησε ξανά από τις 3 Φεβρουαρίου 2020 ως τις 3 Ιουνίου 2020. Είναι επίσης αρχηγός του πολιτικού κινήματος και κόμματος Vetëvendosje (Αυτοπροσδιορισμός). Το 1997 ήταν αντιπρόεδρος του Συλλόγου Φοιτητών του Πανεπιστημίου της Πρίστινα και συνοργάνωσε τις ειρηνικές διαδηλώσεις του 1997 και 1998. Εκλέγεται από το 2010 μέλος της Συνέλευσης του Κοσόβου.

Μετά τις βουλευτικές εκλογές του 2019 , στις οποίες κέρδισε η αντιπολίτευση, ο Κούρτι ανέλαβε πρωθυπουργός.

Στον απόηχο της πανδημίας του νέου κορονοϊού, η Συνέλευση καταψήφισε την κυβέρνηση, καθώς με 82 υπέρ ενέκρινε πρόταση δυσπιστίας εναντίον της.

Παραπομπές

Εξωτερικοί σύνδεσμοι
 

Πρωθυπουργοί του Κοσσυφοπεδίου
Ηγέτες κρατών μη αναγνωρισμένων διεθνώς
Λουίζα της Πρωσίας (1829-1901)

Η Λουίζα της Πρωσίας (Luise von Preußen, 1 Μαρτίου 1829 - 10 Μαΐου 1901) ήταν κόρη του Πρίγκηπα της Πρωσίας.

Η Μαρία Λουίζα Άννα γεννήθηκε την 1η Μαρτίου 1829 στο Βερολίνο, και ήταν το δεύτερο παιδί και η μεγαλύτερη κόρη του Κάρολου της Πρωσίας και της Μαρίας της Σαξονίας-Βαϊμάρης-Άιζεναχ.

Στις 27 Ιουνίου 1854 παντρεύτηκε τον Αλέξιο της Έσσης-Φίλιπσταλ-Μπάρχφελντ, στο Παλάτι Σαρλότενμπουργκ. Το ζευγάρι δεν απέκτησε απογόνους και χώρισαν στις 6 Μαρτίου 1861.

Πέθανε στις 10 Μαΐου 1901 στη Φραγκφούρτη σε ηλικία 72 ετών. Είναι θαμμένη στο Ναό Αγίων Πέτρου και Παύλου στο Βερολίνο.

Τίτλοι
1 Μαρτίου 1829 - 27 Ιουνίου 1854: Η Βασιλική Υψηλότητα Πριγκίπισσα Λουίζα της Πρωσίας
27 Ιουνίου 1854 - 6 Μαρτίου 1861: Η Υψηλότητα Η Λανδγραβίνη της Έσσης-Φίλιππσταλ-Μπάρχφελτ
6 Μαρτίου 1861 - 10 Μαΐου 1901: Η Βασιλική Υψηλότητα Πριγκίπισσα Λουίζα της Πρωσίας,  της Έσσης-Φίλιππσταλ-Μπάρχφελτ

Παραπομπές

Οίκος των Χοεντσόλερν
Οίκος της Έσσης
Πρώσοι ευγενείς
Πριγκίπισσες της Πρωσίας
Μίρκα Καλατζοπούλου

Η Μίρκα Καλατζοπούλου (γεννηθείσα στις 5 Σεπτεμβρίου 1945) είναι Ελληνίδα ηθοποιός. Μαζί με τον αδελφό της Γιάννη Καλατζόπουλο και τον Βασιλάκη Καΐλα θεωρήθηκαν τα παιδιά θαύματα της χρυσής εποχής του ελληνικού κινηματογράφου.

Πρώτα χρόνια και καριέρα
Η Μίρκα Καλατζοπούλου γεννημένη στην Αθήνα το 1945 από πολύ μικρή ηλικία ξεκίνησε μαθήματα κλασικού χορού. Στα μέσα της δεκαετίας του 1950 άρχισε τις εμφανίσεις στο παιδικό θέατρο μαζί με τον αδελφό της Γιάννη.

Έκανε το κινηματογραφικό ντεμπούτο της το 1955 σε ηλικία μόλις 9 ετών με την αισθηματική ταινία Η δούκισσα της Πλακεντίας σε σκηνοθεσία της Μαρίας Πλυτά και με πρωταγωνίστρια την Ρίτα Μυράτ στο ρόλο της δούκισσας Σοφίας. Ο πρώτος πρωταγωνιστικός της ρόλος ήταν στα Ερωτικά παιχνίδια του 1960 σε σκηνοθεσία Γιώργου Θεοδοσιάδη. Άλλοι σημαντικοί της ρόλοι στην δεκαετία του 1960 ήταν στις ταινίες Ο κατήφορος του Γιάννη Δαλιανίδη, Το ξύλο βγήκε από τον παράδεισο του Αλέκου Σακελλάριου και το Κορόιδο γαμπρέ του Κώστα Καραγιάννη.  

Το 1967 μετά τον γάμο της με τον επιχειρηματία Καρλ Έπσερ έφυγε για τις Ηνωμένες Πολιτείες όπου ξεκίνησε να εμφανίζεται στη αμερικανική τηλεόραση συμμετέχοντας σε διάφορες εκπομπές, ενώ παράλληλα άρχισε να παρακολουθήσει μαθήματα υποκριτικής στη Σχολή της Κολούμπια, καθώς και μαθήματα στην διοίκηση επιχειρήσεων στο πανεπιστήμιο UCLA.  Το 1978 η Καλατζοπούλου επέστρεψε στην Ελλάδα και άρχισε να παίρνει μέρος σε παραστάσεις του Εθνικού Θεάτρου, ενώ δύο χρόνια αργότερα το 1980 θα κάνει την επανεμφάνιση της στον κινηματογράφο με την ταινία Ο άνθρωπος με το γαρύφαλλο σε σκηνοθεσία του Νίκου Τζίμα. Το 1986 συμμετείχε στην ταινία Καραβάν Σαράι του Τάσου Ψαρρά, όπου και βραβεύτηκε για την ερμηνεία της. Η τελευταία της συμμετοχή στον κινηματογράφο ήταν στην ταινία Το βλέμμα του Οδυσσέα το 1995 σε σκηνοθεσία Θόδωρου Αγγελόπουλου.

Προσωπική ζωή 
Το 1967 γνώρισε και παντρεύτηκε τον σύζυγο της, τον Αμερικανό επιχειρηματία Καρλ Έπσερ γερμανικής καταγωγής και μετακόμισαν στο Λος Άντζελες, εκεί όπου δραστηριοποιόταν ο σύζυγος της. Μαζί απέκτησαν δυο παιδιά και τέσσερα εγγόνια.

Φιλμογραφία

Κινηματογράφος

Τηλεόραση

Παραπομπές

Εξωτερικοί σύνδεσμοι
Η 

Ελληνίδες ηθοποιοί θεάτρου
Ελληνίδες ηθοποιοί κινηματογράφου
Ελληνίδες ηθοποιοί τηλεόρασης                                                                   
Ελληνίδες ηθοποιοί φωνής
Μουσταφά Αλ-Καντίμι

Ο Μουσταφά Αλ-Καντίμι (, όνομα που του δόθηκε κατά τη γέννηση: Μουσταφά Αμπντούλ Λατίφ Μισατάτ, γενν. στις 5 Ιουλίου 1967), είναι Ιρακινός διπλωμάτης και πολιτικός. Υπηρέτησε ως πρωθυπουργός του Ιράκ από τον Μάιο του 2020 έως τον Οκτώβριο του 2022. Ο Καντίμι είναι ο 43ος πρωθυπουργός του Ιράκ από την ανεξαρτησία της χώρας το 1932 και ο τέταρτος πρωθυπουργός της χώρας από την έγκριση του τρέχοντος συντάγματος το 2005.

Ο Αλ-Καντίμι ήταν διευθυντής της Εθνικής Υπηρεσίας Πληροφοριών του Ιράκ. Διορίστηκε στο αξίωμα στις 7 Ιουνίου 2016, και παρέμεινε στο αξίωμα μέχρι τις 9 Απριλίου 2020.

Βιογραφία 
Ο Αλ-Καντίμι σπούδασε νομικά στο πανεπιστήμιο Αλ-Τουράθ. Ήταν υπεύθυνος για την μεταρρύθμισης του δικαστικού τομέα στο Ιράκ. Στόχοι της εν λόγω μεταρρύθμισης ήταν η βελτίωση της αποτελεσματικότητάς του και η σύγκλισή του με τα διεθνή πρότυπα. Επέβλεψε το τέλος της πολιτικοποίησης των ενεργειών της υπηρεσίας πληροφοριών, εφάρμοσε προηγμένες μεθόδους για την συλλογή και ανάλυση πληροφοριών, ενώ καθόρισε τις προτεραιότητες για την διεύρυνση του σκοπού του έργου της Εθνικής Υπηρεσίας Πληροφοριών. Υπό την ηγεσία του, η υπηρεσία επεξέτεινε τις δραστηριότητες της, ιδιαίτερα στο τομέα της καταπολέμησης της τρομοκρατίας, τόσο εντός όσο και εκτός του Ιράκ. Η υπηρεσία παίζει ζωτικό ρόλο στη μάχη που δίνει το Ιράκ κατά του Ισλαμικού Κράτους.

Ο Αλ-Καντίμι ήταν ορκισμένος αντίπαλος του καθεστώτος του Σαντάμ Χουσεΐν. Το 1985 εγκατέλειψε το Ιράκ. Αρχικά πήγε στο Ιράν και μετά στην Γερμανία. Τελικά εγκαταστάθηκε στο Ηνωμένο Βασίλειο, όπου έζησε εκεί εξόριστος για πολλά χρόνια. Πολιτικά, ο Αλ-Καντίμι δεν ανήκει σε κάποιο κόμμα και είναι πολιτικά ανεξάρτητος.

Ήταν διευθυντής του Ιδρύματος Μνήμης για το Ιράκ από το 2003 έως το 2010, με έδρα το Λονδίνο. Είναι μια οργάνωση που ιδρύθηκε για να τεκμηριώσει και να καταγράψει τα εγκλήματα του καθεστώτος του Σαντάμ Χουσείν. Ο Αλ-Καντίμι είχε υπό την επίβλεψη του μια ομάδα ατόμων διεσπαρμένα σε πολλές χώρες, συμπεριλαμβανομένου του Ιράκ. Επέβλεπε την καταγραφή των μαρτυριών και την αντιπαραβολή οπτικού υλικού από θύματα του καθεστώτος του Σαντάμ Χουσεΐν.  

Ήταν αρθρογράφος και συντάκτης της ιρακινής έκδοσης της ιστοσελίδας Al-Monitor. Έχει συνεισφέρει ως συντάκτης σε διάφορα μέσα ενημέρωσης. Επίσης, έχει δημοσιεύσει βιβλία και μελέτες.

Τον Οκτώβριο του 2019 ξέσπασαν διαδηλώσεις στο Ιράκ, οι οποίες οδήγησαν στην παραίτηση του πρωθυπουργού Αντίλ Αμπντούλ-Μαχντί και της κυβέρνησής του. Για αρκετούς μήνες κατά την διάρκεια των διαδηλώσεων, ο Αλ-Καντίμι ήταν το φαβορί για την πρωθυπουργία.

Στις 9 Απριλίου 2020 ο πρόεδρος Μπαρχάμ Σαλίχ όρισε τον Αλ-Καντίμι πρωθυπουργό της χώρας. Είναι το τρίτο πρόσωπο που διορίστηκε πρωθυπουργός μέσα σε 10 εβδομάδες, καθώς η χώρα παλεύει να αντικαταστήσει μια κυβέρνηση που έπεσε τον προηγούμενο χρόνο μετά από μήνες διαδηλώσεων. Η κρατική τηλεόραση ανέφερε ότι ο πρόεδρος Μπαρχάμ Σαλίχ πρότεινε τον Καντίμι για το αξίωμα του πρωθυπουργού, λίγο μετά μετά την ανακοίνωση του προηγούμενου πρωθυπουργού, Αντνάν αλ-Ζουρφί, ότι θα παραιτηθεί αό την πρωθυπουργία καθώς απέτυχε να εξασφαλίσει την απαραίτητη υποστήριξη για να σχηματίσει πό το κυβέρνηση.

Παραπομπές 

Πρωθυπουργοί του Ιράκ
Λουίζα Σοφία του Σλέσβιχ-Χόλσταϊν-Σόντερμπουργκ-Αουγκούστενμπουργκ

Η Λουίζα Σοφία του Σλέσβιχ-Χόλσταϊν-Σόντερμπουργκ-Αουγκούστενμπουργκ (Louise Sophie von Schleswig-Holstein-Sonderburg-Augustenburg, 8 Απριλίου 1866 - 28 Απριλίου 1952) ήταν κόρη του Φρειδερίκου Η΄ του Σλέσβιχ-Χόλσταϊν.

Βιογραφία
Η Θεοδώρα Λουίζα Σοφία Αδελαΐδα Ερριέττα Αμαλία γεννήθηκε στις 8 Απριλίου 1866 στο Κίελο, και ήταν το έκτο παιδί και η τρίτη κόρη του Φρειδερίκου Η΄ του Σλέσβιχ-Χόλσταϊν, και της Αδελαΐδας του Χοενλόε-Λάνγκενμπουργκ.

Στις 24 Ιουνίου 1889 παντρεύτηκε τον Φρειδερίκο Λεοπόλδο της Πρωσίας στο Παλάτι Σαρλόττενμπουργκ. Μαζί απέκτησαν τέσσερα παιδιά:
την Βικτωρία Μαργαρίτα (1890-1923), παντρεύτηκε τον Ερρίκο ΛΓ΄ του Ρόυς-Καίστριτς. Απέκτησαν 2 παιδιά.
τον Φρειδερίκο Σιγισμούνδο (1891-1927), παντρεύτηκε την Μαρία Λουίζα του Σάουμπουρκ-Λίππε. Απέκτησαν 2 παιδιά.
τον Φρειδερίκο Κάρολο (1893-1917).
τον Φρειδερίκο Λεοπόλδο (1895-1959).

Πέθανε στις 28 Απριλίου 1952 στο Μπαντ Ναουχάιμ της Έσσης σε ηλικία 86 ετών. Είναι θαμμένη στο Κοιμητήριο του Μπαντ Ναουχάιμ.

Παραπομπές

Οίκος των Χοεντσόλερν
Γερμανοί ευγενείς
Πριγκίπισσες της Πρωσίας
Πριγκίπισσες του Σλέσβιχ-Χόλσταϊν-Σόντερμπουργκ-Αουγκούστενμπουργκ